यह गिरावट ऐसे समय दर्ज की गई है जब बुधवार को ही कंपनी ने पचास करोड़ डॉलर के तिमाही नुक़सान की घोषणा की है.समाचार एजेंसी एएफपी का कहना है कि न्यूयॉर्क स्टॉक एक्सचेंज में गुरुवार को शुरुआती क़ारोबार के दौरान ट्विटर के शेयर 23.3 प्रतिशत की गिरावट के साथ 50.55 डॉलर के स्तर पर आ गए.समाचार एजेंसी रॉयटर्स के मुताबिक़, ट्विटर के मुख्य कार्यकारी अधिकारी डिक कोस्टोलो को भरोसा है कि अगले वर्ष कंपनी मुनाफ़ा कमाएगी.ट्विटर के शेयरों में अब तक का सबसे बड़ा उछाल बीते साल दिसम्बर में 74.73 डॉलर के स्तर पर किया गया था.तब निवेशकों को लगा था कि ट्विटर के शेयर फ़ेसबुक की राह पर चल निकलेंगे.न्यूयॉर्क में मौजूद बीबीसी बिज़नेस एडिटर जॉन मर्विन का कहना है कि ट्विटर के शेयरों के मूल्यों में जल्द सुधार नहीं आया तो उसकी क़ीमत और गिर सकती है.एस एंड पी कैपिटल आई क्यू की वित्तीय सूचना से जुड़े स्कॉट केसलर का कहना है कि बाज़ार में ट्विटर की राह आसान नहीं है.उनका कहना है, ''ट्विटर पहली या तीसरी नहीं बल्कि अमरीका की चौथी सबसे बड़ी सोशल नेटवर्क कंपनी है जहां पहले स्थान पर फेसबुक, दूसरे पर गूगल प्लस और तीसरे पर लिंक्डइन है. इसकी वजह है कि इस्तेमाल में यह उतनी आसान नहीं है और मुझे लगता है कि वाकई अहम बात यह है कि निवेश, विस्तार और फिर सतत वृद्धि के लिए काफ़ी धन लगता है.''ट्विटर ने बीते साल नवम्बर में ही शेयर बाज़ार में अपना पहला क़दम रखा था. तब इसके एक शेयर की क़ीमत 26 डॉलर रखी गई थी.(बीबीसी हिंदी का एंड्रॉयड मोबाइल ऐप डाउनलोड करने के लिए 



क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)